Temeljem članka 23. točka f) Zakona o obilježavanju malog oružja, lakog naoružanja i pripadajućeg streljiva („Službeni glasnik BiH“, broj 83/16) i članka 61. stavak (2) Zakona o upravi („Službeni glasnik BiH“, br. 32/02 i 102/09), ministar vanjske trgovine i ekonomskih odnosa Bosne i Hercegovine donosi

**UPUTU**

**O UVJETIMA ZA DOBIVANJE OVLAŠTENJA ZA**

**OBILJEŽAVANJE ORUŽJA I STRELJIVA**

**POGLAVLJE I - OPĆE ODREDBE**

**Članak 1.**

**(Predmet)**

Ovom Uputom propisuju se uvjeti za dobivanje ovlaštenja za obilježavanje oružja i streljiva i forma i sadržaj obrasca zahtjeva za izdavanje rješenja, u skladu sa Zakonom o obilježavanju malog oružja, lakog naoružanja i pripadajućeg streljiva („Službeni glasnik BiH“ broj 83/16), (u daljnjem tekstu: Zakon).

**Članak 2.**

**(Značenje izraza)**

(1) Izrazi korišteni u ovoj Uputi imaju ista značenja kao i izrazi korišteni u Zakonu.

(2) Izrazi korišteni samo u muškom ili samo u ženskom rodu odnose se istodobno na oba roda.

**POGLAVLJE II - UVJETI ZA DOBIVANJE OVLAŠTENJA ZA OBILJEŽAVANJE ORUŽJA I STRELJIVA**

**Članak 3.**

**(Uvjet za dobivanje ovlaštenja za obilježavanje oružja i streljiva Jedinstvenom proizvodnom oznakom)**

Obilježavanje oružja i streljiva Jedinstvenom proizvodnom oznakommože vršiti samo osoba koja je u Ministarstvu vanjske trgovine i ekonomskih odnosa BiH (u daljnjem tekstu: Ministarstvo) upisana u Registar pravnih osoba kojima je izdano dopuštenje za obavljanje proizvodnje naoružanja i vojne opreme, a koja u svom proizvodnom programu ima zastupljenu proizvodnju malog oružja, lakog naoružanja i pripadajućeg streljiva.

**Članak 4.**

**(Uvjet za dobivanje ovlaštenja za obilježavanje oružja i streljiva Uvoznom oznakom ili Identifikacijskom oznakom)**

Obilježavanje oružja i streljiva Uvoznom oznakom i/ili Identifikacijskom oznakom može vršiti samo osoba koja je u Ministarstvu upisana u Registar pravnih osoba kojima je izdano dopuštenje za obavljanje proizvodnje naoružanja i vojne opreme ili je od nadležnog tijela unutarnjih poslova ovlaštena da se bavi prometom oružja i streljiva.

**Članak 5.**

**(Uvjet za dobivanje ovlaštenja za obilježavanje oružja i streljiva Oznakom o prijenosu ili izvozu)**

(1) Obilježavanje oružja ili streljiva Oznakom o prijenosu ili izvozu može vršiti državno, entitetsko ili lokalno tijelo, organizacija ili institucija vlasti, koja je nositelj zaliha i nadležna je za upravljanje ili korištenje oružja i streljiva i kojem je od strane Ministarstva izdano ovlaštenje za obilježavanje.

(2) Za potrebe nositelja zaliha i po njegovom pismenom zahtjevu, obilježavanje oružja ili streljiva iz stavka (1) ovog članka može izvršiti osoba koja već ima odobrenje za obilježavanje oružja i streljiva.

**POGLAVLJE III - FORMA I SADRŽAJ OBRASCA ZAHTJEVA**

**Članak 6.**

**(Zahtjev za dobivanje ovlaštenja za obilježavanje oružja i streljiva)**

(1) Zahtjev za dobivanje ovlaštenja za obilježavanje oružja i streljiva iz čl. 3, 4. i 5. ove Upute, podnosi se Ministarstvu na propisanom obrascu koji se nalazi u Prilogu ove Upute i čini njegov sastavni dio.

(2) Uz zahtjev iz stavka (1) ovog članka, podnositelj zahtjeva je dužan dostaviti:

a) za oznake iz čl. 3. i 5. ove Upute:

1) sadržaj oznake odnosno naziv proizvođača, jednostavni geometrijski simbol ili alfa-numeričku oznaku koja se zahtijeva, odnosno, predlaže za stavljanje na oružje i streljivo;

2) pojašnjenje elemenata oznake;

3) tehničke karakteristike oznake;

4) preciziranje mjesta stavljanja oznake na bitnom konstrukcijskom dijelu, za svaki model odnosno tip oružja ili streljiva;

5) metodu označavanja; i

6) dokaz o uplaćenoj administrativnoj pristojbi u iznosu od 5.00 KM za podnošenje zahtjeva i 15.00 KM za izdavanje ovlaštenja;

b) za oznake iz članka 4. ove Upute:

1) izjavu podnositelja zahtjeva o posjedovanju stroja, alata ili uređaja za obilježavanje oružja i streljiva i o stručnoj osposobljenosti kadrova za obavljanje poslova obilježavanja;

2) dokument nadležnog tijela unutarnjih poslova za obavljanje djelatnosti prometa oružjem i streljivom;

3) preciziranje mjesta stavljanja oznake na bitnom konstrukcijskom dijelu, za svaki model odnosno tip oružja ili pakiranje streljiva;

4) metodu označavanja i

5) dokaz o uplaćenoj administrativnoj pristojbi od 5.00 KM za podnošenje zahtjeva i 15.00 KM za izdavanje ovlaštenja.

**Članak 7.**

**(Stupanje na snagu)**

Ova Uputa stupa na snagu osmog dana od dana objavljivanja u „Službenom glasniku BiH“.

Broj:05-4-02-2599/18

06.07. 2018. godine

Sarajevo

**MINISTAR**

**Mirko Šarović, s. r.**

**- - - - - - - - - - - - - -**

Objavljeno u „Službenom glasniku BiH“ broj 49/18 od 17.07.2018. godine

***Ovaj tekst je za internu upotrebu i na isti se ne može pozivati prilikom službene upotrebe***

**PRILOG**

|  |  |  |  |  |
| --- | --- | --- | --- | --- |
| **1.** | Naziv pravne osobe: Broj zahtjeva:  Adresa:  Mjesto: Datum podnošenja zahtjeva:  Broj telefona/faksa:  E-mail: | | | |
| **BOSNA I HERCEGOVINA**  **Ministarstvo vanjske trgovine i ekonomskih odnosa**  **SARAJEVO** | | | | |
| **Z A H T J E V**  ZA DOBIJANJE OVLAŠTENJA  ZA OBILJEŽAVANJE | | | ORUŽJA | STRELJIVA |
| **2.** | | Jedinstvenom proizvodnom oznakom ( JPO) |  |  |
| **3.** | | Uvoznom oznakom (UO) |  |  |
| **4.** | | Identifikacijskom oznakom (IOO / IOM) |  |  |
| **5.** | | Oznaka o prijenosu ili izvozu (OPI) |  |  |

|  |  |  |  |  |  |  |
| --- | --- | --- | --- | --- | --- | --- |
| **6.** | **PODACI ZA JPO,**  **OPI, IOO i IOM** | | | | | |
|  | | | na oružju | na pakiranju oružja | na streljivu | na pakiranju streljiva |
| **6.1** | Oznaka | |  |  |  |  |
| **6.2** | Metoda označavanja | |  |  |  |  |
| **Oružje/streljivo**  - livenje  - žigosanje  - graviranje  - laserko urezivanje  -\_\_\_\_\_\_\_\_\_\_\_\_\_\_  -\_\_\_\_\_\_\_\_\_\_\_\_\_\_  **-**\_\_\_\_\_\_\_\_\_\_\_ | **Pakiranje**  - visoki tisak  - duboki tisak  - ravni tisak  - sitotisak  - digitalni tisak  -\_\_\_\_\_\_\_\_\_\_\_\_\_  -\_\_\_\_\_\_\_\_\_\_\_\_\_ |
| **6.3** | Tehničke karakteristike  oznake | |  |  |  |  |
| **6.4** | Mjesto oznake | |  |  |  |  |
|  |  | |  |  |  |  |
|  |  | |  |  |  |  |

|  |  |  |  |  |  |
| --- | --- | --- | --- | --- | --- |
| **7.** | **PODACI ZA UO** | | | | |
|  | | | na oružju | na pakiranju oružja | na pakiranju streljiva |
| **7.1** | Metoda označavanja | |  |  |  |
|  | **Oružje**  - lijevanje  - žigosanje  - graviranje  - laserko urezivanje  -\_\_\_\_\_\_\_\_\_\_\_\_\_\_  -\_\_\_\_\_\_\_\_\_\_\_\_\_\_  **-**\_\_\_\_\_\_\_\_\_\_\_ | **Pakiranje**  - visoki tisak  - duboki tisak  - ravni tisak  - sitotisak  - digitalni tisak  -\_\_\_\_\_\_\_\_\_\_\_\_\_  -\_\_\_\_\_\_\_\_\_\_\_\_\_ |  |  |  |
| **7.2** | Tehničke karakteristike  oznake | |  |  |  |
| **7.3** | Mjesto oznake | |  |  |  |
|  |  | |  |  |  |
|  |  | |  |  |  |

|  |  |  |  |
| --- | --- | --- | --- |
| **8.** | **PODACI O ODGOVORNOJ OSOBI** | Ime i prezime: |  |
| Pozicija: |  |
| Broj telefona/faksa: |  |

|  |  |
| --- | --- |
| **9.** | **Dokumentacija koja se prilaže uz Zahtjev**  (u skladu sa člankom 6. (2) Upute o uvjetima za dobivanje ovlaštenja za obilježavanje oružja i streljiva) |
| Ime, prezime i pozicija Potpis Datum Žig  ○  \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_ | |